b"\n_START_ARTICLE_\nPops Mensah-Bonsu\n_START_SECTION_\nCarrera esportiva\n_START_PARAGRAPH_\nMensah-Bonsu va comen\xc3\xa7ar a jugar a b\xc3\xa0squet a la Universitat George Washington, procedent del St. Augustine College Preparatory School. Despr\xc3\xa9s de no ser triat en el Draft de l'NBA, va signar amb Dallas Mavericks, jugant la major part de la temporada a Fort Worth Flyers, equip afiliat dels Mavs en la NBDL. Va jugar l'All-Star Game de la D-League i va ser nomenat el MVP del partit amb 30 punts i 7 rebots. Mensah-Bonsu va recalar en els Mavericks el 8 de febrer de 2006, anotant el seu primer punt a la NBA davant Atlanta Hawks. _NEWLINE_El 5 de maig de 2008 va ser fitxat pel club CB Granada per a un \xc3\xbanic partit, el que decidia la temporada a l'ACB per al CB Granada, ja que si no guanyaven, baixaven a la LEB. Mensah-Bonsu va liderar el partit anotant 22 punts i 9 rebots acabant amb un 29 de valoraci\xc3\xb3, atrapant l'\xc3\xbaltim rebot que donava la vict\xc3\xb2ria al seu equip, quedant com un heroi en un partit hist\xc3\xb2ric per a l'equip granad\xc3\xad, que va finalitzar 89-87 contra el Tau Vit\xc3\xb2ria._NEWLINE_De cara a la temporada 2008-09, Pops es va comprometre amb el Club Joventut Badalona. No obstant aix\xc3\xb2, una lesi\xc3\xb3 produ\xc3\xafda el 30 d'octubre de 2008 va desencadenar, a causa de les diferents postures respecte al tractament de recuperaci\xc3\xb3 a seguir, un conflicte entre el jugador i el club que va acabar desembocant en la rescissi\xc3\xb3 del contracte que els unia, el 4 de desembre de 2008._NEWLINE_Al febrer de 2009 Mensah-Bonsu formava part de la plantilla dels Austin Toros, equip de la NBDL vinculat als San Antonio Spurs. Despr\xc3\xa9s de les seves grans actuacions l'expivot del DKV Joventut signa un contracte amb els Spurs. El 4 de mar\xc3\xa7 de 2009 va ser tallat pels Spurs i Toronto Raptors es va fer amb els seus serveis. El 21 d'agost d'aquell any va fitxar per Houston Rockets, tot i que tornaria als Raptoros mesos despr\xc3\xa9s, al ser tallat per Houston Rockets. En el mes de novembre digna amb el PBC CSKA Moscou, i l'any 2010 torna als Estats Units tancant un acord per provar en pretemporada amb els New Orleans Hornets. En la temporada 2010-11 va jugar al Asvel Li\xc3\xb3-Villeurbanne de la Pro A francesa, i havia d'haver jugat amb la selecci\xc3\xb3 de Gran Bretanya l'Eurobasket 2011, per\xc3\xb2, una inoportuna lesi\xc3\xb3, va impedir que an\xc3\xa9s a la cita. Despr\xc3\xa9s va jugar a la lliga turca abans de signar en el mes de mar\xc3\xa7 de 2013 amb el Cajasol de la lliga ACB, per incorporar-se a la plantilla que entrenava A\xc3\xadto Garc\xc3\xada Reneses per suplir la baixa per lesi\xc3\xb3 del nord-americ\xc3\xa0 Latavious Williams._NEWLINE_Mensah-Bonsu, amb 32 anys va jugar la seva \xc3\xbaltima temporada com a jugador professional amb l'AEK Atenes. Va ser susp\xc3\xa8s per dos anys en el mes de juliol de 2015 per dopatge, i anunci\xc3\xa0 que es retirava del b\xc3\xa0squet._NEWLINE_Un cop acabada la seva carrera com a jugador, va comen\xc3\xa7ar a treballar com a agent de jugadors a nivell regional, fins que el 2016 els San Antonio Spurs el van fitxar per fer scouting. Durant l'estiu de 2018 va ser nomenat Director General dels Capital City Go-Go, equip afiliat als Washington Wizards en la G-League nord-americana."